ئەڕەژەنگ

ئەڕەژەنگ کە لە دەقە مێژووییەکان بە ناوەکانی ئەرەتەنگ یان ئەرەدەنگیش نووسراوە (لە فارسی: ارژنگ) ناوی کتێبێکی وێنەیی یان نیگارنامەیەکە کە مانی، یەکێک لە پێغەمبەرانی ئێرانی لە سەدەی ٣ی زایینی لە سەردەمی ساسانییەکاندا دروستی کردووە، و لە ڕێگەیەوە پێغەمبەرایەتیی خۆی دەستپێکردووە.  مانی لەم کتێبەدا شێوەکاریی بۆ وێناکردنی فێرکارییە بنەڕەتییەکان و باوەڕەکانی ئایینەکەی سەبارەت بە خوڵقاندن بەکارھێناوە، ئەمەش وایکردووە شوێنکەوتووانی بە ئاسانی لە بیرۆکەکانی تێبگەن.فرھنگ فارسی عمید، حسن عمید، انتشارات امیرکبیر، ۱۳۵۷.ھنر مانوی، ھانس یواخیم کلیم‌کایت. برگردان ابوالقاسم اسماعیل‌پور، . لە ڕاستیدا ئەم تابلۆیانە ناوەڕۆکی دەقی کتێبەکەی تری مانی بە ناوی ئینجیلی زیندوو نیشان دەدەن. ئەم وێنانە دوو جیھانی ڕووناکی و تاریکی و ھەروەھا دروستکردنی جیھانی ئێستایان نیشان دەدا. مانی ھەروەھا شرۆڤەیەکی لەسەر نووسیبووە بە ناوی ئاردەنگ ڤێفراس.

 ناو 
زانایانی زمانناسی پێیان وابووە کە ناوی کتێبەکە لە زمانی پاڵەویی ئەشکانی ھاتووە. لە فارسیی ھەنووکەیی ئەرژەنگ دەگوترێت. واتاکەی وشەکە بە ڕوونی نەزانراوە. بەڵام لە زمانی کوردیی گۆرانی چاوگی ڕەژاندەی/ڕەژاندن/ڕەژانن بە واتای ڕەسم کردن و ڕەنگ کردن بە کار دەچێت کە لە کوردیی سۆرانی بە ڕازان/ڕازاندن و لە فارسیی ھەنووکەیی بە رَزیدَن/رَزاندَن گۆڕێندراوە. پێدەچێت وشەی ئەڕەژەنگ لە ئە+ڕەژ+ەنگ درۆستکرابێت و بە واتای ڕازاوە و ڕازێندراو بێت کە ئاماژە بە شێوەکارییەکانی کتێبەکە دەکات.

 سەرچاوەکان 

پۆل:مانیچیزم
پۆل:ھونەری دینی
پۆل:کتێبەکانی سەدەی ٣ەم